el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el el el el es en en el en el el el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΑθλητικά Νέα Ποδοσφαίρου
Την πεποίθησή του ότι η ομάδα του θα δείξει το καλό της αγωνιστικό πρόσωπο στην αυριανή ρεβάνς με την ΤΣΣΚΑ στη Μόσχα εξέφρασε ο τεχνικός της ΑΕΚ Μανόλο Χιμένεθ στην καθιερωμένη συνέντευξη τύπου που τελείωσε πριν από λίγο στο γήπεδο VEB Arena της ΤΣΣΚΑ Μόσχας, όπου θα διεξαχθεί η αναμέτρηση.
-Μπορείτε να κάνετε μια έκπληξη στο αυριανό ματς;
«Είναι αλήθεια πως στο σημερινό ποδόσφαιρο, είναι δύσκολο να εκπλήξεις τον αντίπαλο, λόγω της τεχνολογίας που υπάρχει. Αλλά στο ποδόσφαιρο, όσο και να γνωρίζεις τον αντίπαλο, πάντα υπάρχει περιθώριο έκπληξης. Για παράδειγμα, είναι έκπληξη τα δυο γκολ που δεχθήκαμε στο ΟΑΚΑ. Ενώ τα είχαμε δουλέψει, η ΤΣΣΚΑ μας αιφνιδίασε».
-Υπάρχει πρόθεση να μπείτε δυνατά, για να πετύχετε ένα γρήγορο γκολ;
«Είμαστε επαγγελματίες, θα κάνουμε ό,τι καλύτερο γίνεται για ένα θετικό αποτέλεσμα. Το βασικό είναι να κάνουμε το παιχνίδι μας. Αν καταφέρουμε να κάνουμε την έκπληξη, θα είναι κάτι φανταστικό. Το βασικό όμως είναι, να κάνουμε το παιχνίδι μας».
-Κατά πόσο είναι δύσκολο, να αποκτήσει κίνητρο η ΑΕΚ, μετά από ένα αρνητικό αποτέλεσμα, όπως το 0-2;
«Όταν έχουμε μ’ ένα ανθρώπινο δυναμικό σαν αυτό που έχω στα χέρια μου, δεν είναι καθόλου δύσκολο. Και αυτό διότι μιλάμε για πολύ καλούς επαγγελματίες και πολύ καλά παιδιά. Αυτό που κάναμε εμείς κατά την διάρκεια του δευτέρου γύρου της περσινής σεζόν, ήταν μια καταπληκτική δουλειά. Βασιζόμενος στην δουλειά αυτή, τόσο εμείς και ο κόσμος μας, είχαμε όρεξη για να συνεχίσουμε. Πρέπει να συνεχίσουμε όμως. Να κάνουμε ότι καλύτερο μπορούμε για να πάρουμε ένα αποτέλεσμα».
-Επηρεάζει η οικονομικά κατάσταση της Ελλάδας το ελληνικό ποδόσφαιρο και την ΑΕΚ;
«Είναι γεγονός πως υπάρχουν οικονομικά προβλήματα στην Ελλάδα. Και σ’ αυτές τις περιπτώσεις ο κόσμος καταφεύγει στο ποδόσφαιρο και στο πάθος που έχει για το άθλημα, για να ξεχνιέται. Γι αυτό και νιώθουμε έναν λόγο παραπάνω πιο υποχρεωμένοι να δώσουμε χαρά σ’ αυτόν τον κόσμο, που ενώ έχει προβλήματα, καταφεύγει στο ποδόσφαιρο και ασχολείται πολύ και το αγαπάει».
– Σκέφτεστε να αλλάξατε τακτική αύριο σε σχέση με το πρώτο παιχνίδι;
«Σε σχέση με το προηγούμενο παιχνίδι, η τακτική που ήθελα, ήταν να σταματήσω την επιθετική ανάπτυξη της ΤΣΣΚΑ. Και νομίζω πως τα καταφέραμε, μέχρι ενός σημείου. Και ο Μπακάκης έκανε καταπληκτική δουλειά και απέδειξε πως μπορεί να παίξει οπουδήποτε χρειαστεί. Δεν αποκλείω να σκεφτούμε να κάνουμε αύριο κάτι καινούργιο. Στο ποδόσφαιρο το πλέον σημαντικό είναι να προσπαθείς. Μετά μπορεί να μην κερδίσεις. Αλλά το σημαντικό είναι να παλεύεις και να προσπαθείς».
«Στο ποδόσφαιρο μπορούν να γίνουν τα πάντα»
Τους ποδοσφαιριστές της ΑΕΚ εκπροσώπησε ο Ντμίτρο Τσιγκρίνσκι, ο οποίος κινήθηκε στο ίδιο μήκος κύματος με τον προπονητή του, υποσχόμενος ότι η ΑΕΚ θα δώσει τον καλύτερο εαυτό της.
Δήλωσε συγκεκριμένα ο Ουκρανός αμυντικός: «Είναι γεγονός πως προερχόμαστε από ένα αρνητικό αποτέλεσμα. Δεν ερχόμαστε σαν φαβορί. Πρέπει να βασιστούμε στη συνολική προσπάθεια της προηγούμενης σεζόν. Στο ποδόσφαιρο μπορούν να γίνουν τα πάντα, από την μια στιγμή στην άλλη. Θέλουμε να δώσουμε χαρά στον κόσμο μας, δεν μπορούμε να υποσχεθούμε κάτι, παρά μόνο πως θα τα δώσουμε όλα».
-Θεωρείς πως το πρώτο ματς ήταν ένα μάθημα και ποια λάθη δεν θα πρέπει να επαναλάβει αύριο η ΑΕΚ;
«Κάθε παιχνίδι, μπορεί να αποτελέσει μάθημα για εμάς. Είχαμε ένα αποτέλεσμα απέναντι σε αντίπαλο που δεν ήταν ξεκάθαρα ανώτερος. Κάθε ματς, θα πρέπει να το χρησιμοποιούμε σαν μάθημα, για να διορθώνουμε τα λάθη μας. Και θα πρέπει να γνωρίζουμε πως κάθε παίκτης θα πρέπει να δείχνει ξεχωριστά τον καλό του εαυτό, για να μπορέσει συνολικά η ομάδα να πετύχει πράγματα».